Document ID: 32004R1829

UREDBA KOMISIJE (ES) št. 1829/2004
z dne 21. oktobra 2004
o sprejetju odstopanj od določb Uredbe Evropskega parlamenta in Sveta (ES) št. 2150/2002 o statistiki odpadkov za Belgijo, Portugalsko, Grčijo in Ciper
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 2150/2002 z dne 25. novembra 2002 o statistiki odpadkov (1) in zlasti člena 4(1) Uredbe,
ob upoštevanju zahteve, ki jo je izrazila Belgija dne 12. novembra 2003,
ob upoštevanju zahteve, ki jo je izrazila Portugalska dne 4. decembra 2003,
ob upoštevanju zahteve, ki jo je izrazila Grčija dne 15. januarja 2004,
ob upoštevanju zahteve, ki jo je izrazil Ciper dne 4. marca 2004,
ob upoštevanju naslednjega:
(1)
V skladu s členom 4(1) Uredbe (ES) št. 2150/2002 lahko Komisija v prehodnem obdobju odobri odstopanja od nekaterih določb iz Prilog k tej uredbi.
(2)
Takšna odstopanja bi bilo treba na zahtevo teh držav odobriti Belgiji, Portugalski, Grčiji in Cipru.
(3)
Ukrepi, predvideni s to uredbo, so v skladu z mnenjem Odbora za statistični program (OSP), ustanovljenega s Sklepom Sveta 89/382/EGS, Euratom (2) -
SPREJELA NASLEDNJO UREDBO:
Člen 1
1. Odobrijo se sledeča odstopanja od določb Uredbe (ES) št. 2150/2002:
(a)
Belgiji se odobri odstopanja pri pripravi rezultatov iz oddelka 8(1.1), postavke 1 (kmetijstvo, lov in gozdarstvo), 2 (ribištvo in ribiške storitve) in 16 (storitvene dejavnosti) Priloge I ter rezultatov iz oddelka 8(2) Priloge II.
(b)
Portugalski se odobri odstopanja pri pripravi rezultatov iz oddelka 8(1.1), postavke 1 (kmetijstvo, lov in gozdarstvo), 2 (ribištvo in ribiške storitve) in 16 (storitvene dejavnosti) Priloge I ter rezultatov v zvezi z oddelkom 8(2) Priloge II.
(c)
Grčiji se odobri odstopanja pri pripravi rezultatov iz oddelka 8(1.1), postavke 1 (kmetijstvo, lov in gozdarstvo), 2 (ribištvo in ribiške storitve) in 16 (storitvene dejavnosti) Priloge I ter rezultatov iz oddelka 8(2) Priloge II.
(d)
Cipru se odobri odstopanja pri pripravi rezultatov iz oddelka 8(1.1), postavke 1 (kmetijstvo, lov in gozdarstvo), 2 (ribištvo in ribiške storitve) in 16 (storitvene dejavnosti) Priloge I ter rezultatov iz oddelka 8(2) Priloge II.
2. Odstopanja, predvidena v odstavku 1, se odobrijo samo za podatke za prvo referenčno leto, in sicer leto 2004.
Po preteku tega obdobja posredujejo Belgija, Portugalska, Grčija in Ciper podatke iz referenčnega leta 2006.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. oktobra 2004

Labels: 19
20
12
18
15